سُنیٖل دَت

سُنیٖل دَت (پیدٲیش بلراج رگھوناتھ دَت 6 جون 1929-25 مئی 2005) اوس اَکھ ہِندوستٲنؠ اداکار، فِلِم پروڈیوسر، ہدایت کار تہٕ سِیاستھ دان یس ہِندی سیٚنماہس مَنٛز پننہ کامہ خٲطرٕ زاننہٕ چھ یوان۔ أمہ کٕر پانژن دہلو پیٹھہٕ زیٛادٕ کالس پؠٹھ 80 کھۄتہٕ زیٛادٕ فلمن مَنٛز اداکٲری تہٕ تٔمس آیہ ترٛےٚ فِلِم فیئر ایوارڈز دنہٕ، یمن مَنٛز زٕ بہتٔریٖن اداکار سٕنٛد خٲطرٕ تہ شٲمل ٲسہ۔ ہِندوستٲنؠ سنیما کس تٲریخس مَنٛز ساروٕے کھۄتہٕ کامیاب تہٕ بہتٔریٖن اداکارو منٛزٕ اَکھ ماننہٕ ینہٕ وول دت اوس پنٛنہ منفرد طرزن تہٕ پنٛنہ فلمن ہٕنٛد ذٔریعہٕ اثر دار پیغامات دنہٕ خٲطرٕ زاننہٕ یوان۔ 1968 ہس مَنٛز کوٚر حکومت ہند ہن تٔمس ہِندوستٲنؠ سیٚنماہس مَنٛز أمہ سٕنٛد تعاون خٲطرٕ پدم شری ہندوستانک ژوٗرم ساروٕیہ کھۄتہٕ بوٚڑ شہری اعزاز دنہٕ۔

1995 مَنٛز آو تس فِلِم انڈسٹری مَنٛز پنژہن دہائین ہنٛد شِرکژ خٲطرٕ فِلِم فیئر لائف ٹائم اچیومنٹ ایوارڈ دنہٕ۔ 

1958 ہس مَنٛز کوٚر دتن پننہ مدر انڈیا چہ سٲتھی اداکار نرگِس سٟتؠ خانٛدر۔ یمن ٲسؠ اکہٕ ساتھ ترٛےٚ شُرؠ، یمن مَنٛز اداکار سنجے دَت تہٕ شٲمل چھُ۔

 حَوالہٕ